Duuabl abil saavad kõik tööd tehtud!
#000000
Duuabl Tegijad lõpetasid Paldiski korteri(te) renoveerimise
#000003
Duuabl (endine Handies) rakendus töötab asukohapõhiselt ja katab tervet Eestit. Oleme seni jaganud lugusid Harjumaa, Viljandi ja Pärnu tublidest Tegijatest ning nüüd on kord käes Pakri poolsaare sadamalinna Paldiski Tegijatel. Paldiski korteri renoveerimine pani tippajal korraga rakkesse lausa kaheksa Tegijat, kuid suurema osa tööst tegid ära neli tragi Duuabl Tegijat.
#000004
Paldiskis asuv korter oli pikalt tühjana seisnud ja alustuseks tuli ette võtta siseseinte, vahelagede ja põranda paneelideni tühjaks lammutamine. Kahe korteri vahele tekitati seejärel vahesein, mis muutis ühe 100-ruutmeetrise elupinna kaheks väiksemaks korteriks.
#000005
Mõlema korteri kõik aknad ja üks rõduuks vahetati kaasaegsete PVC-profiiliga avatäidete vastu. Mõlemas korteris ehitati välja põrandad koos põrandaaluse kanalisatsioonitorustikuga. Kõik korterite välis- ja siseseinad said tehtud kipsist ning turvalisuse kaalutlustel paigaldati uued kvaliteetsed silemetalluksed.
#000006
Viimistlustöödena värviti kõik seinad ning paigaldati uued siseuksed. Lisaks võeti mõlemas korteris käsile vannitubade plaatimistööd koos sinna juurde kuuluva hüdroisolatsiooni ja pindade ettevalmistusega. Valisime koos kliendiga välja väga kaasaaegse küttelahenduse ehk infrapunakütte, mis on palju energiasäästlikum kui tavaline elektripõrandaküte. Juba esimesel päeval oli selget efekti tunda.
#000007
Lisaks vahetati mõlemas korteris välja elektrisüsteem, kaasajastati kogu kaabeldus ning ehitati välja kaks eraldi kilpi, üks kummalegi korterile. Koostöös Eesti Energiaga paigaldati ka arvestid. Mõlemas korteris ehitati terviklikult välja kanalisatsioon, nii köögis kui vannitubades.
#000008
Duuabl projektijuht Taavi Välling vastutas ja korraldas eelpool loetletud töölõikude teostamise eest, alates Tegijatega suhtlemisest kuni materjalide tellimiseni välja.
#000009
“Olen valminud projektiga rahul – planeerisime korterid valmis saada nelja kuuga ja saime ka!”
#000010
Korteri renoveerimisel pea nõu Duuabl projektijuhiga, et leida õige lahendus!
#000011